armvectores/hy_wikipedia_2023 huggingface dataset:
Համնետ Շեքսպիր

Համնետ Շեքսպիր (մկրտվել 1585 թվականի փետրվարի 2-ին, 1585 կամ 1585, Ստրատֆորդ ըփոն Էյվոն, Ուորիքշիր, Անգլիա - օգոստոս 1596 կամ 1596, Ստրատֆորդ ըփոն Էյվոն, Ուորիքշիր, Անգլիա), Ուիլյամ Շեքսպիրի և Էնն Հաթաուեյի միակ որդին, և Ջուդիթ Շեքսպիրի եղբայրական երկվորյակը։ Մահացել է 11 տարեկան հասակում։ Շեքսպիրագետներից ոմանք ենթադրում են Համնետի և նրա հոր հետագա աշխատության՝ Համլետի միջև կապի, ինչպես նաև Համնետի մահվան և «Ջոն թագավոր», «Ռոմեո և Ջուլիետ», «Հուլիոս Կեսար», «Տասներկուերորդ գիշեր» պիեսների միջև հնարավոր կապերի մասին։


== Կյանքը ==
Քիչ բան է հայտնի Համնետի մասին։ Համնետը և նրա երկվորյակ քույրը Ջուդիթը ծնվել են Ստրատֆորդ ըփոն Էյվոնում և մկրտվել են 1585 թվականի փետրվարի 2-ին Սուրբ Երրորդության եկեղեցում՝ Ռիչարդ Բարտոնի կողմից։ Ենթադրվում է, որ երկվորյակներին անվանվել են ծնողների ընկերներ Համնետ Սադլերի  և նրա կնոջ՝ Ջուդիթի պատվին։ 1560 թվականի մարտի 23-ին Սոլիհոլի գրանցամատյանում, մկրտության արձանագրության համաձայն, նրան մկրտել են որպես «Hamlette Sadler» (Համլետ Սադլեր) և Շեքսպիրը ինքը Սադլերի անունը տառ առ տառ ասել է՝ «Համլետ»:
Ամենայն հավանականությամբ Համնետ Շեքսպիրի դաստիարակությամբ հիմնականում զբաղվել է մայրը՝ էնն Հաթուեյը Շեքսպիրի պապին պատկանող Հենլի-սթրիթի տանը։
Համնետն չորս տարեկան էր, երբ հայրն արդեն Լոնդոնյան դրամատուրգ է և, քանի որ նրա ժողովրդականությունը օր օրի աճում էր, նա, հավանաբար, Ստրատֆորդի իրենց տանից հաճախ էր բացակայում։ Հոունանը ենթադրում է, որ Համնետը հնարավոր է ավարտել է կրտսեր դպրոցը, մահվանից առաջ՝ տասնմեկ տարեկանում (հնարավոր է այտուցային ժանտախտից)։ Նա թաղվել է 1596 թվական օգոստոսի 11-ին, Ստրատֆորդում։ Այդ ժամանակ Անգլիայում ապրող գրեթե ամեն երրորդ երեխան  մահանում էր մինչև 10 տարեկան դառնալը, ուստի՝ Համնետի մահը անսպասելի չի եղել:


== Ծանոթագրություններ ==


== Արտաքին հղումներ ==
Shakespeare's children and grandchildren
Մեծ (ֆիլմ, 1988)

«Մեծը» (անգլ.՝ Big), կինոկատակերգություն՝ նկարահանված 1988 թվականին։ Ֆիլմի ռեժիսորն է Պեննի Մարշալը, գլխավոր դերում նկարահանվել է Թոմ Հենքսը։


== Սյուժե ==
Տասներեքամյա տղան՝ Ջոշուա Բասկինը, տառապում է դեռահասային բարդույթներից և երազում է շուտ մեծանալ։ Փողոցում դրված խաղային ավտոմատին, որն իրագործում է ցանկություններ, նա հայտնում է իր երազանքը, և հաջորդ օրը՝ 1987 թվականի սեպտեմբերի 12-ին, Ջոշուան արթնանում է և տեսնում, որ դարձել է երեսուն տարեկան տղամարդ։
Նա ստիպված փախչում է տնից և գնում է Նյու Յորք։ Որպես մեծահասակ տղամարդ՝ ստիպված է լինում գումար աշխատել և աշխատանքի է ընդունվում «Մաքմիլանի Խաղալիքները» (MacMillan Toy Company) ընկերությունում։ Ջոշուան ստանձնում է համակարգչի բաժնի աշխատակցի դերը։ Քանի որ հոգով դեռ պատանի էր, լավ պատկերացնում էր, թե որ խաղալիքները պահանջարկ ունեն շուկայում, և այդպիսով գրավում է ընկերության ղեկավարի ուշադրությունը։ Աշխատանքի մեկնարկից մի քանի օր անց նա արդեն դառնում է նոր արտադրանքի զարգացման փոխնախագահ։ Նրա կարիերայի կտրուկ աճը և մանկական անմիջականությունը գրավում է ընկերության բարձրաստիճան աշխատակից Սյուզան Լոուրենսին։ Նրանց միջև սիրավեպ է սկսվում, բայց մեծ տղայի մարմնում դեռահասի կյանքը չէր կարող երկար տևել։ Ջոշուան կարոտում է իր ծնողներին և նախկին կյանքը։ Նա գտնում է նույն խաղային ավտոմատը, որը կատարել էր իր ցանկությունը, և վերադառնում է նախկին տեսքի։


== Դերերում ==


== Մրցանակներ և անվանակարգեր ==
1989 թվական՝ առաջադրվել է «Օսկար» մրցականաբաշխությանը
Լավագույն դերասան (Թոմ Հենքս), լավագույն սցենար (Հերի Ռոսս և Անն Սփիլբերգ)։
1990 թվական՝ «Սատուրն» մրցանակաբաշխություն
Լավագույն դերասան (Թոմ Հենքս), երկրորդ պլանի լավագույն դերասան (Ռոբերտ Լոջիա), լավագույն սցենար (Հերի Ռոսս և Անն Սփիլբերգ)
«Սատուրն» մրցանակաբաշխություն
Լավագույն ֆանտաստիկ ֆիլմ, ռեժիսորի լավագույն աշխատանք (Պեննի Մարշալ), լավագույն երիտասարդ դերասան (Ջարեդ Ռաշթոն)
1989 թվական՝ «Ոսկե գլոբուս» մրցանակաբաշխություն
Կինոկատակերգության կամ մյուզիքլի լավագույն դերասան, (Թոմ Հենքս)
«Ոսկե գլոբուս»-ի անվանակարգ
Լավագույն ֆիլմ՝ կինոկատակերգություն կամ մյուզիքլ
1988 թվական՝ Լոս Անջելեսի կինոքննադատների ասոցիացիայի մրցանակ
Լավագույն դերասան
1989 թվական՝ «Հյուգո մրցանակ»
Լավագույն դրամա
1988 թվական՝ Վենետիկի կինոփառատոն
Հատուկ մրցանակ մանկական ֆիլմի համար


== Ռեժիսորական տարբերակ ==
Ֆիլմի ռեժիսորական տարբերակը թողարկվել է 2007 թվականի մայիսի 8-ին երկու DVD սկավառակով։ Այս տարբերակում ֆիլմի երկարությունը 131 րոպե է։


== Ծանոթագրություններ ==


== Արտաքին հղումներ ==
Рецензия на фильм New York Times
Рецензия на фильм Washington Post
Դուլուզաուրեբի

Դուլուզաուրեբի (վրաց.՝ დულუზაურები), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1180 մետր բարձրության վրա։ Շրջկենտրոն Թիանեթից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 58 մարդ։


== Ծանոթագրություններ ==
Վորմս

Վորմս (գերմ.՝ Worms), քաղաք Գերմանիայի Ռայնլանդ Պֆալց հողում, որը տեղակայված է Վերին Ռայնից 60 կիլոմետր հարավ-արևմուտք՝ Մայնի Ֆրանկֆուրտում։ 2015 թվականի դրությամբ քաղաքն ունի 82000 բնակիչ։
Վորմսը Բուրգունդյան թագավորության մայրաքաղաքն է եղել դեռ 5-րդ դարի սկզբին, հետևաբար միջնադարյան լեգենդների տեսարանները վերագրվում են այս  ժամանակահատվածին, ինչպես օրինակ «Նիբելունգների երգը» էպոսի առաջին մասում։ 614 թվականից սկսած Վորմսը նաև եղել է Հռոմի կաթոլիկ եկեղեցու եպիսկոպոսական կենտրոն և ամենակարևորը՝ Կառլոս Մեծի նստավայրը։ Վորմսի տաճարը կայսերական տաճարներից մեկն է ու Գերմանիայի Ռոմանական ճարտարապետության լավագույն օրինակներից մեկը։ Քաղաքը, որպես կայսերական քաղաք, բարգավաճեց միջնադարում։ Ավելի քան հարյուր կայսերական «Դիետ» ժողովներն անցկացվում էին այստեղ։ 1521 թվականի նմանօրինակ մի ժողովում Մարտին Լյութերը հռչակվեց որպես հերետիկոսություն։
Այսօր քաղաքը արդյունաբերական կենտրոն է և հայտնի է Liebfraumilch տեսակի գինով։ Արդյունաբերական մյուս ճյուղերից են քիմիական նյութերն ու մետաղական ապրանքները։


== Աշխարհագրություն ==


=== Աշխարհագրական դիրք ===
Վորմս քաղաքը գտնվում է Հռենոս գետի արևմտյան ափին՝ Լյուդվիգսհաֆեն ամ Ռայն և Մայնց քաղաքների միջև։ Քաղաքի հյուսիսային եզրով հոսում է Պֆրիմ, իսկ հարավային եզրով՝ Այսբախ գետերը։ Դրանք երկուսն էլ միանում են Հռենոսին։


== Համայնքներ ==
Վորմսն ունի քաղաքի կենտրոնը շրջափակող 13 ավան։ Դրանք հետևյալն են․


=== Կլիմա ===
Հռենոսի հովտում ձմռանը կլիման չափազանց մեղմ է, իսկ ամռանը՝ բավականին հաճելի։ Տեղումների քանակը միջինից ցածր է շրջակա տարածքներում։ Ձյան շերտը ցածր է և հաճախ արագ հալչում է։


== Տեսարժան վայրեր ==
Սուրբ Պետրոսին նվիրված ռոմանական տաճար
Սուրբ Երրորդություն եկեղեցի՝ քաղաքի ամենամեծ բողոքական եկեղեցին
Սուրբ Պողոսի եկեղեցի (13-րդ դար)
Սուրբ Անդրեի եկեղեցի (13-րդ դար)
Սուրբ Մարտինի եկեղեցի (13-րդ դար)
Liebfrauenkirche (15-րդ դար)
Լյութերի հուշարձան (1868 թվական)
Սինագոգ
Հրեական թանգարան Ռաշի տանը
Նիբելունգեն թանգարան


== Քույր քաղաքներ ==
Վորմսի քույր քաղաքներն են․


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Վորմսի պաշտոնական կայք Archived 2005-10-30 at the Wayback Machine.
Նիբելունգ թանգարանի կայք (անգլերենով)
wormser-dom.de, Վորմսի տաճարի կայք և նկարներ]
Wormatia, Վորմս ֆուտբոլային ակումբ
Միհայ Բենյուկ

Միհայ Բենյուկ (ռումիներեն՝ Mihai Beniuc, նոյեմբերի 20, 1907(1907-11-20), Sebiș, Arad County, Ռումինիա - հունիսի 24, 1988(1988-06-24), Բուխարեստ, Ռումինիա), ռումինացի բանաստեղծ, արձակագիր, դրամատուրգ, հոգեբան։


== Կենսագրություն ==
Բուխարեստում սկսած բարձրագույն ուսումն ավարտում է Գերմանիայում, որտեղ 1934 թվականին ստանում է փիլիսոփայության դոկտորի գիտական աստիճան։
Երիտասարդության տարիներից հարում է հեղափոխական շարժմանը։ Այդ բանը ավելի ակնհայտ է դառնում 1933 թվականից հետո, երբ սկսվում է նրա գործունեությունը կոմունիստական ընդհատակյա շարժման մեջ։


== Ստեղծագործությունը ==
Լույս են տեսել Մ. Բենյուկի բանաստեղծությունների հետևյալ ժողսովածուները. «Մոլորյալի երգեր» (1938), «Նոր երգեր» (1940), «Մարդն սպասում է լուսաբացին»	(1946), «Ընտիր բանաստեղծություններ» (1949), «Պոեմներ» (1953), «Ճանապարհի կողքի խնձորենին» (1954), «Կոմունիստներն առաջին շարքում են» (1954), «Կայունություն» (1955), «Ընտիր բանաստեղծություններ» (1955), «Բաղարջ հացը» (1956), «Ծերունի Վեզուվի սիրտը» (1957), «Համաստեղությունների ճանապարհորդները» (1958), «Մի ժամ ավելի շուտ» (1959)։
Բենյուկի արձակ գործերից հայտնի են. «Դանակի շեղբի վրա» վեպը (I հ., 1955), «Անձնական ոխ» նովելների և պատմվածքների ժողովածուն (1955) և «Կկվի հովտում» պիեսը (1959)։


== Միհայ Բենյուկը հայերեն ==
Վառնավի հադան (պատմվածք)։ Ռումինական պատմվածքներ, Ե., Հայպետհրատ, 1961, էջ 3-39։


== Ծանոթագրություններ ==
Ճիկռ

Ճիկռ, ճկուռ, կացին, տապար, սակր, հնագույն, հավանաբար՝ կացնաձև զենք։ Հայկական լեռնաշխարհում տարածված է եղել մ․ թ․ ա․ 3–րդ հազարամյակից։ Սկզբում ձուլել են բրոնզից, միջին դարերում կռել են նաև երկաթից։ Ըստ Մ․ Դաբամաճյանի՝ բառն առաջացել է հնդկերեն «ջագռամ» (լախտ) ձևից, եղել է փոկից կախված սուր եզրերով անիվ՝ թշնամու վրա նետելու համար։ Երբեմն ճիկռը համարում են սրածայր նիզակ։ Բառը հին գրականության մեջ գործածված է միայն հոլովված ձևերով (ճկռովն, ճկռուն ևն), որի պատճառով հավանական են համարվում և՝ ճիկռ, և՝ ճկուռ ուղիղ ձևերը։
Ինդի երաժշտություն

Անկախ երաժշտությունը (հաճախ անվանում են նաև ինդի երաժշտություն) այն երաժշտությունն է, որն արտադրվում է անկախ առևտրային ձայնագրման ընկերություններից կամ դրանց դուստր ձեռնարկություններից։ Ինդի տերմինը երբեմն օգտագործվում է ժանրի նկարագրության համար (օրինակ, ինդի ռոք և ինդի փոփ), և որպես «ինդի» ժանրային տերմին կարող է ներառել երաժշտություն, որը ինքնուրույն չի արտադրվում, և շատ անկախ երաժշտական կատարողներ չեն ընտրում մեկ, որոշակի երաժշտական ոճ կամ ժանր և ստեղծում են ինքնուրույն հրապարակված երաժշտություն, որը կարող է դասակարգվել տարբեր ժանրերի վրա


== Ձայնագրմոն լեյբլներ ==
Անկախ լեյբլները երկար պատմություն ունեն հայտնի երաժշտության զարգացման խթանման համար, սկսած Միացյալ Նահանգներում հետպատերազմյան ժամանակաշրջանից, Sun Records-ի, King Records-ի և Stax-ի նման լեյբլներով։
Միացյալ Թագավորությունում 1950-ականներին և 1960-ականներին խոշորագույն ձայնագրման ընկերություններն այնպիսի հզորություն ունեին, որ անկախ լեյբլները պայքարում էին իրենց գոյության համար մինչև Virgin Records-ի նման նոր հասկացությունների ի հայտ գալը։ Մի քանի բրիտանացի պրոդյուսերներ և արվեստագետներ սկսել են անկախ լեյբլները օգտագործել, որպես իրենց աշխատանքների համար վաճառակետեր։
Միացյալ Նահանգներում, անկախ լեյբլները և դիստրիբյուտորները հաճախ միավորվել են կազմակերպությունում՝ առևտրի և հավասարության խթանման համար։ Ձայնագրման ակադեմիան, որը հայտնի է որպես Գրեմմիի մրցանակների հետևում կանգնած կազմակերպություն, սկսվել է 1950-ականներին որպես 25 անկախ ձայնագրման ընկերությունների կազմակերպություն, ներառյալ Herald-ը, Ember-ը և Atlantic Records-ը։ 1970-ական թվականներին հիմնադրվել է ձայնագրման անկախ դիստրիբյուտորների ազգային ասոցիացիան (NAIRD), որը 2004 թվականին դարձել է A2IM-ը։  Գոյություն ունեին նաև ավելի փոքր կազմակերպություններ, այդ թվում՝ անկախ երաժշտական ասոցիացիա (IMA), որը հիմնադրվել է 1980-ականների վերջին։


== Ծանոթագրություններ ==
Ցիտրուսովան

Ցիտրուսովան (Ամժասարա (ამჟასარა), վրաց.` ციტრუსოვანი), գյուղ Աբխազիայի Գուդաութայի շրջանում, Գուդաութայից 23 կմ հարավ-արևելք։ Գտնվում է ծովի մակարդակից 50 մ բարձրության վրա։


== Բնակչությունը ==
1959 թվականի տվյալներով, գյուղն ուներ 1635 բնակիչ, հիմնականում հայեր։ 1989 թվականի հաշվառումների համաձայն, գյուղում ապրում էր 684 մարդ, կրկին հիմնականում հայեր, նաև աբխազներ և վրացիներ։
Գյուղն ուներ հանգստյան տուն և ակումբ։ Հայերը եկել են Սամսունի շրջակայքի գյուղերից` 1881 թվականին։


== Ծանոթագրություններ ==
Յաթաղան (Մուղլա)

Յաթաղան (թուրքերեն՝ Yatağan), քաղաք և շրջան Մուղլայի մարզում (Թուրքիա), Եգեյան տարածաշրջանում, Մուղլա քաղաքից մոտ 26 կմ (16 մղոն) դեպի հյուսիս։


== Պատմություն ==
Շրջանը հանդիսանում է պատմական Կարիա մարզի կենտրոնը։ Սկզբնական շրջանում այստեղ ապրել են հունական գաղութատերերը, հետագայում այս տարածքը նվաճվել է պարսիկների կողմից, ընգրկված է եղել հելլենիստական պետությունների, Հռոմեական կայսրության, Բյուզանդիայի կազմում, 13-րդ դարում մտել է բեյլիկ Մենթեշի կազմի մեջ, իսկ 14-րդ դարից անցել է Օսմանյան կայսրությանը։ 


== Տնտեսություն ==
Յաթաղանի շրջանում է գտնվում Թուրքիայի խոշորագույն ածխային ՋԷԿ-ը։ Էլեկտրակայանի պատճառով, որը շարունակում է աշխատել հինև անարդյունավետ մեթոդներով, պարզվել է, որ արյան մեջ կապարի մակարդակը երեխաների 95 տոկոսի մոտ նորմայից բարձր է։


== Յաթաղան էլեկտրակայնան ==
Սկսած 1990-ական թվականներից քաղաքն իր շուրջն է գրավել ամբողջ աշխարհի ուշադրությունը՝ միջավայրի աղտոտման պատճառով։ Այն հանդիսանում է թորքիայի ամենախոշոր ածխային էլեկտրակայաններից մեկը, որը կառուցվել է 1976 թվականին։1994 թվականից սկսած Գրինփիսը անցեկացնում փակմանը ուղվախ արշավներ, բացի դա մի քանի դատական վճիռներ է հրապարակել փակման վերաբերյալ, որոնք չեղյալ են հայտարարվել կամ էլ անտեսվել են կապված էներգիայի պակասի պատճառով։


== Տեսարժան վայրեր ==
Գտնվում է հնագույն Կարիայի սրտում և 13-14 դարերում՝ Մանտեսի Անատոլիական բեյլիքի տարածքում, որտեղ հարուստ պատմությանմբ միքանի հետաքրքիր վայրեր կան։ Տարածաշրջանը հիմնականում ծածկված է հիմնականում Միջերկրական սոճու անտառներով։ Միլասից դեպի արևելք, 6 կմ հեռավորության վրա գտնվում է Ստրատոնիկեյա հնավայրը՝ ներկայիս Եյշկիհիսար ավանը։ Հնագույն քաղաքից ոչ մեծ հեռավորության վրա գտնվում է Լագւնա սրբավայրը։ 
2006 թվականին բնակիչները փորձել են հետ վերադարձնել բնակավայրի նախկին անունը սակայն Ներքին գործերի նախարարությունը կարող էր ընդունել Գիվեն տարբերակը, սակայն նրանք ընդունեցին Գեվենես տարբերակը։ 


== Ծանոթագրություններ ==


== Արտաքին հղումներ ==
Официальный сайт района
Официальный сайт города
Սլոբոդա-Բուշանսկայա

Սլոբոդա-Բուշանսկայա (ուկրաիներեն՝ Слобода-Бушанська), գյուղ Ուկրաինայի Վիննիցայի մարզի Յամպոլի շրջանում։ Հիմնադրվել է 1700 թվականին։
2001 թվականի տվյալներով Սլոբոդա-Բուշանսկայա գյուղում բնակվում էր 134 մարդ։ Բնակավայրը զբաղեցնում է 0,61 կմ² տարածք։ Բնակչության խտությունը կազմում էր 219,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վալվերդե դե Կամպոս

Վալվերդե դե Կամպոս (իսպ.՝ Valverde de Campos), բնակավայր և մունիցիպալիտետ Իսպանիայում։ Մտնում է Վալյադոլիդ պրովինցիայի մեջ (Կաստիլյա և Լեոն ինքնավար համայնքում)։ Մունիցիպալիտետը գտնվում է Տյերե դե Մեդինայի շրջանի կազմում։ Զբաղեցնում է 21.22 կմ²։ Բնակչությունը 121 մարդ (2010)։ Պրովինցիայի վարչական կենտրոնից գտնվում է 42 կմ հեռավորության վրա։


== Ծանոթագրություններ ==
Գրաչի (Բելոկալիտվինսկի շրջան)

Անվան այլ կիրառումների համար տե՛ս՝ Գրաչի (այլ կիրառումներ)Գրաչի (ռուս.՝ Грачи), կայարան Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Գորնյացկի գյուղական համայնքի կազմի մեջ։ Բելայա Կալիտվա քաղաքից գտնվում է 25 կմ հեռավորության վրա։
Բնակչությունը կազմում է 55 մարդ։
147 (թիվ)

147 (հարյուր քառասունյոթ), բնական թիվ է։

Տարվա 147-րդ օրը մայիսի 27-ն է (նահանջ տարիներին՝ մայիսի 26-ը)


== Գիտության մեջ ==
147 կարգային թիվն է կրում Պրոտոգենեյա աստերոիդը;


== Այլ ոլորտներում ==
հայերենի այբուբենի տառերով գրվում է՝ ՃԽԷ;
# 147-ն աշխարհում Գվինեա Բիսաուի գրաված տեղն է ըստ բնակչության քանակի։
Ամենաբարձր «մաքուր» բրեյկը սնուկերում, առանց մրցավարական սխալն(երի) և ֆոլ(երի)։


== Տես նաև ==
147 թ., Մ. թ. ա. 147 թ.
Ճընուկ

Ճընուկ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հաղթանակի հուշակոթող (Մոսկվա)

Հաղթանակի հուշակոթող (ռուս.՝ Монумент Победы), կոթող Ռուսաստանի Դաշնության մայրաքաղաք Մոսկվայում։ Գտնվում է Հաղթանակի հրապարակում, Պոկլոննայա լեռան վրա։ Ռուսաստանի ամենաբարձր հուշարձանն է։


== Ընդհանուր տեղեկություններ ==
Կառուցվել է 1995 թվականին։ Հեղինակներն են ճարտարապետներ Լեոնիդ Վավակինը, Վլադիմիր Բուդաևը և քանդակագործ Զուրաբ Ծերեթելին։
141,8 մետր բարձրությամբ կոթողը (պատերազմի յուրաքանչյուր օրվա համար` 1 դեցիմետր) ունի եռանիստ սվինի ձև և բարձրության մեծ մասում պատված է բրոնզե խորաքանդակներով։ 104 մետր բարձրության վրա ստելային ամրացված է 25-տոննանոց բրոնզե քանդակագործական խումբ, որի մեջ մտնում են հաղթանակի Նիկե աստվածուհին, որի ձեռքին պսակ է, և հաղթանակը շեփորող երկու ամուր։ Հուշարձանը բացվել է 1995 թվականի մայիսի 9-ին` Հաղթանակի հուշահամալիրի կազմում։
Հուշակոթողի հիմքի մոտ Մոսկվայի պաշտպան Սուրբ Գևորգի քանդակն է, որն իր նիզակով խոցում է չարիքի խորհրդանիշ օձին, տվյալ դեպքում` ֆաշիզմը։


== Տեխնիկական նկարագրություն ==
Մետաղական հիմնակմախքը պատրաստված է հատուկ մշակված 09Г2У մակնիշի պողպատից, կառույցի ամբողջ զանգվածը մոտ 1000 տոննա է։ Կոթողի մետաղական կառուցվածքները կոռոզիայից պաշտպանվել են գազաջերմային փոշեպատման միջոցով` Ն. Պ. Մելնիկովի անվան շինարարական մետաղակոնստրուկցիաների գիտահետազոտական և նախագծային ինստիտուտի նախագծով։
Հուշակոթողը եզակի կառույց է և ճարտարապետական մտահղացմամբ որոշվող բարդ ձևերի պատճառով ունի օդադինամիկական անկայունություն։ Նախագծման ընթացքում հուշարձանի մոդելը փչահարվել է կենտրոնական օդադինամիկական ինստիտուտի օդադինամիկական խողովակում, ինչը թույլ է տվել որոշել կաղապարի մի շարք օդադինամկական պարամետրեր։
Քամու ազդեցությամբ առաջանալիք ինքնատատումները կանխելու համար հուշարձանը հագեցվել է տատանումների դինամիկ մարիչների համակարգով, որոնցից գլխավորն ունի 10 տոննա զանգված և գտնվում է Նիկայի քանդակի թիկունքում։ Բլրի ներսում, որի վրա կանգնած է հուշակոթողը, գտնվում են ծառայողական տարածքներ, որոնցում կահավորված է կառույցի վիճակի դիտարկման կայան։


== Տե՛ս նաև ==
Աշխարհի ամենաբարձր արձանների ցանկ


== Ծանոթագրություններ ==


== Արտաքին հղումներ ==
Мемориальный комплекс на Поклонной горе Archived 2018-03-24 at the Wayback Machine. — на сайте компании Моспромстрой, строителя комплекса
Главный монумент Памятника Победы на Поклонной горе в Москве — на сайте строителя ЦНИИПСК им. Н.П. Мельникова
Поклонная гора — официальный сайт Центрального музея Великой Отечественной войныArchived 2013-01-17 at the Wayback Machine.
Парк Победы на Поклонной горе — фотографии мемориала Archived 2018-03-15 at the Wayback Machine.
Դանիլո Դ՚Ամբրոզիո

Դանիլո Դ՚Ամբրոզիո (իտալերեն՝ Danilo D'Ambrosio, սեպտեմբերի 9, 1988(1988-09-09), Նեապոլ, Իտալիա), իտալացի ֆուտբոլիստ, իտալական «Ինտեր» ակումբի և Իտալիայի հավաքականի պաշտպան։
Դանիլոի եղբայրը՝ Դարիոն նույնպես ֆուտբոլիստ է, ով հանդես է գալիս «Սիենա» ակումբի կազմում։


== Ակումբային կարիերա ==

Դանիլոն «Սալերնիտանա» և «Ֆիորենտինա» ակումբների սան է։ 2008 թվականին նա տեղափոխվել է Սերիա C-ի «Պոտենցա» ակումբ։ Նույն թվականի ամռանը Դանիլոն պայմանագիր է կնքել «Յուվե Ստաբիյա» ակումբի հետ, որտեղ անցկացրել է 2 մրցաշրջան։
2010 թվականին Դանիլոն նոր պայամանգիր է կնքել «Տորինո» ակումբի հետ։ Հունվարի 16-ին՝ «Գրոսետո» ակումբի դեմ խաղի ժամանակ նա կատարել է իր նորամուտը իտալական Սերիա B-ում։ Մարտի 20-ին՝ «Մոդեն» կումբի դեմ խաղի ժամանակ նա խփել է իր առաջին գոլը «Տորինո» ակումբի կազմում։ 2012 թվականին Դանիլոն թիմին օգնել է հասնել մինչև Սերիա A: Օգոստոսի 26-ին՝ «Սիենա» ակումբի դեմ խաղի ժամանակ նա կատարել է իր նորամուտը էլիտայում։ Սեպտեմբերի 30-ին՝ «Ատալանտա» ակումբի դեմ խաղի ժամանակ նա կատարել է իր նորամուտը իտալական Սերիա A-ում։ 2013 թվականին Դանիլոն նշանակվել է թիմի փոխավագ։ Սեպտեմբերի 14-ին՝ «Միլան» ակումբի դեմ խաղի ժամանակ Դանիլոն գոլ է խփել, ինչով թիմին օգնել է հաշիվը պահել ոչ-ոքի։
2014 թվականի սկզբիվ նա տեղափոխվել է «Ինտեր» ակումբ։ Տրանսվրի արժեքը կազմել է 1.5 միլիոն եվրո։ Փետրվարի 2-ին՝ «Յուվենտուս» ակումբի դեմ խաղի ժամանակ նա կատարել է իր նորամուտը նոր թիմի կազմում, երկրորդ խաղակեսում փոխարինելով Ջոնոթանին։ Նա իր առաջին գոլը «Ինտեր» ակումբի կազմում խփել է Եվրոպա Լիգայի շրջանակներում՝ որտեղ մասնակցել է իսլանդական «Ստյարնան», ադրբեջանական «Ղարաբաղ»  և ուկրաինական «Դնեպր» ակումների դեմ խաղերի։ 2016 թվականի փետրվարի 20-ին՝ «Սամպդորիա» ակումբի դեմ խաղի ժամանակ՝ «Ինտեր» ակումբի կազմում նա խփել է իր առաջին առաջնությունում։


== Միջազգային կարիերա ==
2017 թվականի մարտի 28-ին՝ Նիդերլանդների հավաքականի դեմ ընկերական խաղի ժամանակ նա կատարել է իր նորամուտը Իտալիայի հավաքականի կազմում, երկրորդ խաղակեսում փոխարինելով Մատտեո Դարմիանին։


== Ծանոթագրություններ ==


== Արտաքին հղումներ ==
Շկրինիարի պաշտոնական Ֆեյսբուքի էջը
Շկրինիարի պաշտոնական Ինստագրամի էջը
Շկրինիարը transfermarkt-ում
Շկրինիարը soccerbase.com-ում
Շկրինիարը WhoScored.com կայքում
Շկրինիարը Ինտերի պաշտոնական կայքում
Շկրինիարը ՈՒԵՖԱ-ի պաշտոնական կայքում
1911

1911 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1911 թվականն է, 
XX դարի 11-րդ տարին։


== Դեպքեր ==


== Մահեր ==


== Ծնունդներ ==
Հունվարի 5 - Գևորգ Աշուղյան, հայ դերասան, ՀԽՍՀ ժողովրդական արտիստ ԽՍՀՄ Պետական մրցանակի դափնեկիր (1967)
Հունվարի 20 - Ալֆրեդո Ֆոնի, իտալացի ֆուտբոլիստ, պաշտպան և գլխավոր մարզիչ
Հունվարի 28 - Մստիսլավ Կելդիշ, խորհրդային մաթեմատիկոս, մեխանիկ, 1960-1961 թվականին՝ ԽՍՀՄ ԳԱ փոխպրեզիդենտ, 1961-1975 թվականին՝ նախագահ
Փետրվարի 8 - Էլիզաբեթ Բիշոփ,  ամերիկացի բանաստեղծ և արձակագիր
Մայիսի 31 - Մորիս Ալլե, ֆրանսիացի տնտեսագետ, Նոբելյան մրցանակի դափնեկիր տնտեսագիտության ոլորտում
Խաչատուր Մելիքյան, ավագ լեյտենանտ
Գեորգի Մարկով, ռուս խորհրդային գրող, հասարակական գործիչ
Հունվարի 3 - Գուրգեն Անտոնյան, հայ գրականագետ (վ. 1984)
Հունվարի 15 - Սոս Մանուկյան, հայ խորհրդային ճարտարապետ
Փետրվարի 6 - Ռոնալդ Ռեյգան, Ամերիկայի 40-րդ նախագահ (վ. 2004)
Մարտի 8 - Ալան Հովհաննես, կոմպոզիտոր (վ. 2000)
Մարտի 9 - Էդմոն Տիգրանյան, վաստակավոր շինարար, ճարտարապետ։
Մայիսի 5 - Մաթևոս Մուրադյան, հայ երաժշտագետ, բանաստեղծ։
Հունիսի 3 - Ալեքսանդր Արաքսմանյան, հայ արձակագիր, դրամատուրգ, թատերագետ, կինոսցենարիստ, լրագրող, ՀԽՍՀ արվեստի վաստակավոր գործիչ (վ. 1982)
Հուլիսի 15 - Աղավնի, հայ բանաստեղծուհի, արձակագիր, թարգմանչուհի, ՀԽՍՀ մշակույթի վաստակավոր գործիչ
Օգոստոսի 15 - Միքայել Մանուկյան, հայ խորհրդային մեխանիկ
Նոյեմբերի 1 - Անրի Թրուայա, ֆրանսահայ գրող (վ. 2007)
Նոյեմբերի 29 - Ռուբեն Աղաբաբյան, հայ բանաստեղծ, ճարտարապետ, ճարտարապետության դոկտոր, պրոֆեսոր (վ. 1970)


== Մահեր ==
Նոյեմբերի 19 - Վիլհելմ Ֆիդլեր, գերմանա-շվեյցարացի մաթեմատիկոս, ճանաչված իր երկրաչափության դասագրքերով և իր ավանդով գծագրական երկրաչափության մեջ
Յինդրժիխ Մոշնա, չեխ դերասան
Լաֆարգ Մարքս, ֆրանսիական սոցիալիստական և բանվորական շարժման գործիչ
Հունիս 20 - Ղազարոս Աղայան, նշանավոր մանկավարժ, գրող, հրապարակախոս (ծ. 1840)
Սեպտեմբերի 18 - Պյոտր Ստոլիպին, Ռուսական կայսրության պետական գործիչ
Հոկտեմբեր 1 - Վիլհելմ Դիլթայ, գերմանացի փիլիսոփա (ծ. 1833)
Արայիկ Գևորգյան

Արայիկ (Արա) Հրաչի Գևորգյան (հունվարի 22, 1973(1973-01-22), Քաղցրաշեն, Արտաշատի շրջան, Հայկական ԽՍՀ, ԽՍՀՄ), խորհրդային և հայ ազատ ոճի ըմբիշ, Հայաստանի բազմակի չեմպիոն, Եվրոպայի չեմպիոն (1997), աշխարհի եռակի չեմպիոն (1995, 1997, 1998), ԽՍՀՄ միջազգային կարգի սպորտի վարպետ (1991), Հայաստանի սպորտի վաստակավոր վարպետ (1995)։


== Կենսագրություն ==
Արայիկ Գևորգյանը ծնվել է 1973 թվականի հունվարի 22-ին ՀԽՍՀ Արտաշատի շրջանի Քաղրաշեն գյուղում։ Ըմբշամարտով սկսել է զբաղվել 1984 թվականին՝ Ռազմիկ Գոլեցյանի ղեկավարությամբ։ 1980-1990-ական թվականների սահմանագծին եղել է ԽՍՀՄ պատանեկան հավաքականի անդամ, 1991 թվականին մինչև 18 տարիքային խմբում դարձել է Եվրոպայի չեմպիոն։ 1992 թվականին եղել է Հայաստանի երիտասարդական հավաքականի անդամ, 1993 թվականից՝ Հայաստանի ազգային հավաքականի անդամ։ Արայիկ Գևորգյանն առավել հաջող է հանդես եկել 1990-ական թվականների երկրորդ կեսին։ 1995, 1997 և 1998 թվականներին նա երեք անգամ նվաճել է աշխարհի չեմպիոնի տիտղոսը, իսկ 1997 թվականին հաղթեց նաև Եվրոպայի առաջնությունում։ Այդ հաջողությունների շնորհիվ նա համարվում էր Ատլանտայի և Սիդնեյի Օլիմպիական խաղերի առաջատարներից մեկը, սակայն այդ մրցություններում չկարողացավ մրցանակային տեղ զբաղեցնել։
2001 թվականից տեղափոխվել է ավելի ծանր քաշային կարգ և բարձր արդյունքների չհասնելով՝ Աթենքի Օլիմպիական խաղերին մասնակցելուց հետո ավարտել է իր միջազգային մարզական կարիերան։ 2005-2008 թվականներին հանդես է եկել գերմանական ըմբշամարտի բունդեսլիգայի «Aalen 05» և «Witten 07» ակումբների կողմից։


== Ծանոթագրություններ ==


== Արտաքին հղումներ ==
http://www.fila-official.com/index.php?option=com_database&act=ficheLutteur&Itemid=&id_lutteur=91C90D92614049F380DC251D9DA713A1&filtre_pays=&lettre=G&recherche_lutteur=&lang=en Archived 2013-01-23 at Archive.is
http://www.sports-reference.com/olympics/athletes/ge/arayik-gevorgyan-1.html Archived 2012-11-10 at the Wayback Machine.
http://www.ksv-koellerbach.de/popup_sv_club_fighter_details.php?fighter_id=677 Archived 2013-02-11 at Archive.is
Քելեն Լատս

Քելեն Քրիստոֆեր Լատս (անգլ.՝ Kellan Christopher Lutz, մարտի 15, 1985(1985-03-15), Dickinson, Հյուսիսային Դակոտա, ԱՄՆ), ամերիկացի դերասան, ֆոտոմոդել։ Հայտնի կերպար Էմետա Կալենայի դերակատարը «Մթնշաղ» ֆիլմում։


== Կենսագրություն ==
Քելեն Քրիստոֆեր Լատս — նախավերջին երեխան իրենց ընտանիքի։ Քելենը ընդհանուր առմամբ ունի 7 եղբայր և մեկ քույր։ Ծնվել է 1985 թվականի մարտի 15-ին Ամերիկայի Միացյալ Նահանգներում։ Դպրոցը ավարտելուց հետո, Քելենը տեղափոխվել է Կալիֆորնիա, և հաճախել տեղի «Orange County`s Chapman University» համալսարանը և ստացել ինժիների որակավորում։ Դրանից հետո՝ 1999 թվականից սկսած տարվել է դերասանությամբ և ձեռք բերել դերասանական կարիերա։


== Կարիերա ==
Նա մասնակցել է մի շարք հեռուստատեսային շոուների։ Որպես ֆոտոմոդել, նկարահանվել է երաժշտական տեսահոլովակներում (Hilary Duff «Սիրով», խոչընդոտում «Without You»)։
2012 թ. Սեպտեմբերին Քելեն Լատզը ժամանել է Մոսկվա, և նկարահանվել հանրահայտ «Сироп» ֆիլմում, որպես գլխավոր դերակատար։


== Անձնական կյանք ==
Սկզբում հանդիպել է Կելեն Էվելլի հետ։ Որեշ ժամանակ անց Անալինե Մկկորդի հետ։ 2011 թվականից հանդիպել է դերասանուհի և պխարուհի Շարնի Վինսոնի հետ։ 2013 թվականի մայիսին նրանք բաժանվեցին։


== Ֆիլմագրություն ==


== Ծանոթագրություններ ==
Պատկերներ ցուցահանդեսից (մուլտֆիլմ)

«Պատկերներ ցուցահանդեսից» (ռուս.՝ «Картинки с выставки»), 1984 թվականին «Սոյուզմուլտֆիլմ» ստուդիայի երաժշտական նկարված մուլտֆիլմ։ Ռեժիսոր Ինեսա Կովալևսկայան մշակել է նոր թեմա՝ ազգային երգերի և համաշխարհային դասական երաժշտության լավագույն նմուշների էկրանավորում։ Այսպես են ստեղծվել «Ռուսական մեղեդիներ» (1972), «Մանկական ալբոմ» (1976), «Պատկերներ ցուցահանդեսից» (1984, Մոդեստ Մուսորգսկու երաժշտության հիման վրա) և այլ մուլտֆիլմեր։


== Բովանդակություն ==
«Պատկերներ ցուցահանդեսից» մուլտֆիլմի երաժշտության հեղինակը Մոդեստ Մուսորգսկին է, կատարողը` Սվյատոսլավ Ռիխտերը։
Մուլտֆիլմում երգերի հերթականությունը.

Cum mortuis in lingua mortua (որպես ներածություն օգտագործվել է «Բաբա Յագա»-յում)
Հավի ոտքերով խրճիթ
Promenade 2 (սկիզբ)
Promenade 4
Չկճպված ճտերի բալետ
Promenade 2


== Հեղինակներ ==
Ռեժիսոր` Ինեսա Կովալևսկայա
Սցենարիստ` Ինեսա Կովալևսկայա
Բեմադրող նկարիչ` Գալինա Շակիցկայա
Նկարիչներ` Ս.Կապրանով, Տատյանա Մակարովա, Նիկոլայ Միտրոխին, Իրինա Սվետլիցա, Ալեքսանդր Սիչկար
Մուլտիպլիկատոր-նկարիչներ` Գալինա Զեբրովա, Էլվիրա Մասլովա, Օլեգ Սաֆրոնով, Վլադիմիր Շևչենկո
Օպերատոր` Քաբուլ Ռասուլով
Հնչյունային օպերատոր` Վլադիմիր Կուտուզով
Խմբագիր` Պյոտր Ֆրոլով
Մոնտաժոր` Ի. Գերասիմովա
Ռեժիսորի օգնական` Տ. Խալաստովա
Տնօրեն` Լիլիանա Մանախովա


== Թողարկում ==
2005-ին թողարկվել է «Սոյուզմուլտֆիլմ»-ի «Ինչպես կորյունը և կրիան երգ երգեցին» մուլտֆերի DVD հավաքածուում («Խոշոր պլան» ընկերություն)։


== Ծանոթագրություններ ==


== Արտաքին հղումներ ==
«Պատկերներ ցուցահանդեսից» մուլտֆիլմը «Անիմատոր.ռու» կայքում
«Картинки с выставки» Кадры из фильма
«Картинки с выставки» — Мультики
Հեկսոդ

Հեկսոդ, էլեկտրոնային լամպ 6 էլեկտրոդով՝ կաթոդ, անոդ և 4 ցանց (2 կառավարող և 2 էկրանող)։ Հիմնականում կիրառվել է սուպերհետերոդինային ռադիոնդունիչում, բարձր հաճախականության էլեկտրական տատանումները խառնելու համար։ Հետագայում փոխարինվել է ավելի կատարյալ էլեկտրոնային լամպով՝ հեպտոդով։
Կաստերա

Կաստերա (ֆր.՝ Castéras), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Ֆոսա կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09083։


== Բնակչություն ==
Համայնքի բնակչությունը 2008 թվականին կազմում էր 31 մարդ։


== Տնտեսություն ==
2007 թվականի տվյալներով 17 աշխատունակ տարիքի մարդկանցից (15-64 տարեկան) 13-ը տնտեսապես ակտիվ էին, 4-ը անգործունակ (ակտիվության ցուցանիշը 76,5 %, 1999 թվականին եղել է՝ 62,5 %)։ 13 աշխատունակ բնակիչներից 10-ը աշխատում էին (5 տղամարդ և 5 կին), անաշխատանք էին 3-ը (տղամարդ)։ 4 անգործունակ մարդկանցից 1-ը աշակերտներ կամ ուսանողներ են, 2-ը թոշակառու, 1-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կաստերա» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-30 
«Կաստերա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Օկրե

Օկրե (իտալերեն՝ Ocre), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 1063 մարդ (2005 թվականի տվյալներով)։ Խտությունը՝ 45 մարդ/կմ²։ Տարածքը՝ 24 կմ²։ Փոստային ինդեքս՝ 67040։ Հեռախոսային կոդ՝ 0862։
Քաղաքի օրը նշվում է ապրիլի 28-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0862 751413
Էլեկտրոնային փոստ՝ segreteria@comunediocre.it
Պաշտոնական կայք՝ http://www.comunediocre.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մնացական Կոստանյան

Մնացական Բալասանի Կոստանյան (1911, Քյորփալու, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ։ ԽՄԿԿ անդամ (1932), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Մնացական Կոստանյանը ծնվել է 1911 թվականին Էջմիածնի շրջանի Արշալույս գյուղում։ Ավարտել է Էջմիածնի այգեգործական տեխնիկումը և անցել ուսուցչական աշխատանքի Ներքին Խաթունարխի դպրոցում, ակտիվորեն մասնակցել է գյուղի հասարակական աշխատանքներին, կոլտնտեսության հիմնադրմանը։ Եղել է Այգեշատի, Առատաշենի դպրոցների տնօրեն և հայոց լեզվի ու գրականության ուսուցիչ։ 1939 թվականին ընդունվել է կուսակցության շարքերը։ 1940 թվականին ավարտել է Երևանի հեռակա մանկավարժական ինստիտուտը, բայց պետական քննությունները հանձնել է 1950 թվականին, պատերազմից հետո։
Մնացականը բանակ է զորակոչվել պատերազմի առաջին օրերին, ֆաշիստական զորքերի դեմ կռվել է Ղրիմի թերակղզում գնդապետ Սիմոն Զաքյանի հրամանատարությամբ մարտնչող հայկական դիվիզիայի հրետանային գնդում։ Մարտերում աչքի ընկած Կոստանյանը պարգևատրվել է «Մարտական ծառայությունների համար» մեդալով։ 1942 թվականին վիրավորվել է և փոխադրվել Ստալինգրադի հոսպիտալ։ Ապաքինվելուց հետո 2-րդ գվարդիական դիվիզիայի 535-րդ հրետգնդում մասնակցել է Նովոռոսիյսկի ազատագրման մարտերին, ծանր վիրավորվել է, բուժվելուց հետո՝ զորացրվել։ 
1945-1946 թվականներին Կոստանյանը նորից անցնում է մանկավարժական աշխատանքի։ Երկար տարիներ եղել է Ոսկեհատ գյուղի միջնակարգ դպրոցի տնօրեն, հայոց լեզվի և գրականության ուսուցիչ։ Եղել է կուսկազմակերպության քարտուղար, արժանացել է կառավարական պարգևների՝ «Մարտական ծառայությունների համար», «Գերմանիայի դեմ տարած հաղթանակի համար», «Աշխատանքային գերազանցության» և այլ մեդալների։


== Պարգևներ ==
«Մարտական ծառայությունների համար» մեդալ
«Գերմանիայի դեմ տարած հաղթանակի համար» մեդալ
«Աշխատանքային գերազանցության» մեդալ


== Ծանոթագրություններ ==
Ուստ-Վիմսկի շրջան

Ուստ-Վիմսկի շրջան (ռուս.՝ Усть-Вымский район, կոմի՝ Емдін район), մունիցիպալ շրջան Ռուսաստանի Դաշնության Կոմի Հանրապետությունում։
Ստեղծվել է 1929 թվականին։ Վարչական կենտրոնը՝ Այկինո։


== Աշխարհագրություն ==
Շրջանի տարածքի մակերեսը կազմում է 4775 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30674 մարդ։ Բնակչության խտությունը կազմում էր 6,42 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բջջահյութ

Բջջահյութ բուսական բջիջների վակուոլներում պարունակվող հեղուկ։ Բջջահյութ անջատվում է ցիտոպլազմայից և կազմված է ջրից ու կոլոիդային տարբեր նյութերից։ Բջջահյութի մածուցիկությունը երկու անգամ մեծ է ջրի մածուցիկությունից։ Բջջահյութի բաղադրությունը յուրահատուկ է բույսի յուրաքանչյուր ընտանիքին, տեսակին և կախված է բույսի ու նրա առանձին բջիջների հասակից, աճման պայմաններից։ Բջջահյութ պարունակում է ածխաջրեր, պեկտիններ, ալկալոիդներ, դաբաղանյութեր, որոշ ամինաթթուներ, օրգանական և անօրգանական թթուներ։ Բջջահյութի գույնը կախված է պարունակվող պիգմենտներից։ Բջջահյութով է պայմանավորված նաև բջիջների օսմոտիկ ճնշումը և տուրգորը, հետնաբար և բույսերի ու հյուսվածքների առաձգականությունը։
From. WJSN

From. WJSN (կորեերեն՝ From. 우주소녀), հարավկորեա-չինական գըրլ բենդ Cosmic Girls-ի երրորդ մինի ալբոմ։ Ալբոմը թողարկվել է 2017  թվականի հունվարի 4-ին Starship Entertainment և Yuehua Entertainment լեյբլներով և տարածվել LOEN Entertainment-ի միջոցով։ Ալբոմը խթանելու համար խումբը հայտնվեց մի քանի Հարավ-Կորեական երաժշտական ծրագրերում, ներառյալ Music Bank-ը և Inkigayo-ն։ «I Wish» երգը թողարկվել է որպես չինական տարբերակով առաջատար սինգլ։


== Թողարկում ==
From. WJSN-ն թողարկվել է 2017 թվականի հունվարի 4-ի կեսգիշերին, մի քանի երաժշտական հարթակներով, այդ թվում նաև Հարավային Կորեայում` Melon-ով։


== Պրոմոուշեն ==
Ալբոմի առաջխաղացման նպատակով խումբը կատարել է «I Wish»-ը մի քանի երաժշտական ծրագրերում։ Նրանք սկսել են առաջխաղացում գրանցել  M Countown-ում հունվարի 5-ին, ապա Music Bank-ում հունվարի 6-ին, Music Core-ում՝ հունվարի 7-ին և Inkigayo-ում՝ հունվարի 8-ին։


== Կոմերցիոն հաջողություն ==
From. WJSN-ը ալբոմների Gaon չարթում հայտնվել է 6-րդ հորիզոնականում` 2017 թվականի հունվարի 1-ից 7-ը չարթի թողարկումում։ Երկրորդ շաբաթում մինի ալբոմը իջավ մինչև 14-դ հորիզոնական։ Բայց հինգերորդ շաբաթում այն բարձրացավ մինչև 4-րդ` դեբյուտի պահից ամենաբարձր հորիզոնակն։
«I Wish» գլխավոր երգը հայտնվել է Gaon-ի թվային աղյուսակում` 2017 թվականի հունվարի 1-7-ի չարթի թողարկման մեջ, 41 923 բեռնումով, որոնք վաճառվել են առաջին չորս օրվա ընթացքում։


== Թրեք-լիստ ==


== Չարթեր ==


== Ծանոթագրություններ ==
Մայնի Ֆրանկֆուրտի ամենաբարձր շենքերի ցանկ


== Շենքի կառուցվածքը ==
"Ըստ նվազող բարձրությունից։


== Ծանոթագրություններ ==


== Արտաքին հղումներ ==
20 самых высоких зданий Франкфурта-на-Майне (անգլ.) (գերմ.) (ֆր.) emporis.com կայքում
Самые высокие здания и сооружения Франкфурта-на-Майне (անգլ.) skyscraperpage.com կայքում
Tall buildings in Frankfurt am Main (անգլ.) phorio.com կայքում
Skyline Frankfurt (գերմ.) skylineffm.de կայքում
Hochhausstadt Frankfurt am Main (գերմ.) monumente-online.de կայքում, 2011 թվականի ապրիլ
Բաժերգյա Մեծ

Բաժերգյա Մեծ, գյուղ Արևմտյան Հայաստանում, Վանի վիլայեթի Հեքյարիի գավառում։
Գյուղի մասին հիշատակել է ռուս հեղինակ Վ. Մաևսկին։


== Բնակչություն ==
XIX դարի վերջին ուներ 43 տուն քուրդ և ասորի բնակչություն։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Արա (ցեղ)

Արա (լատ.՝ Ara), թութականմանների ընտանիքին պատկանող թռչունների ցեղ, որն իր մեջ ընդգրկում է ներկայումս ապրող ութ և ամենաքիչը՝ անհետացած երկու տեսակներ։ Առաջին անգամ նկարագրվել և ցեղի անվանումը տրվել է ֆրանսիացի բնագետ Բեռնար Ժերմեն դե Լասեպեդի կողմից՝ 1799 թվականին։ Անվանումն հավանաբար կապված է տուպինամբա ժողովրդի լեզվում առկա a'rara (արարա) բառի հետ, որով պորտուգալերենում բնորոշվում էր եռագույն արան։


== Արտաքին տեսք ==
Բավականին խոշոր թութակներ են և աչքի են ընկնում վառ կանաչ, կարմիր, երկնագույն ու դեղին գունավորմամբ։ Աչքերի շուրջն ու գլխի կողային հատվածները մերկ են՝ հազվադեպ կարճ աղվափետուրներով պատված։ Թևերը երկար են ու նեղ, որը բնորոշ է սնվելու համար երկար տարածություններ թռչող թռչուններին։ Թևերի վերջնամասը ցցված է։ Սուր անկյան տեսք ունեցող պոչը մարմնից երկար է։ Այս թութակներին բնորոշ է խոշոր, ամուր, կողքերից սեղմված և կորությամբ աչքի ընկնող կտուցը։ Փետրավորումը սեռական երկձևություն չունի։ Արուներն, էգերն ու երիտասարդ թութակներն ունեն գրեթե նույն գունավորումը։ Արաների մարմնի երկարությունը 46-95 սմ է, իսկ քաշը՝ 285-1708 գ։


== Տարածվածություն ==
Տարածված են Կենտրոնական և Հարավային Ամերիկայում, առավելապես՝ Ամազոն գետի ավազանում և Պանամայի ու Կոլումբիայի սահմանային շրջաններում։ Մեկ տեսակ և մեկ ենթատեսակ գրանցված են Բնության պահպանության միջազգային միության Կարմիր գրքում։


== Կենսակերպ ==
Հիմնականում ապրում են արևադարձային շրջանների անտառածածկ տարածքներում։ Վարում են երամային կենսակերպ, սակայն զույգեր են կազմում երկար տարիներով։ Հաճախ վնաս են հասցնում պտղատու այգիներին։ Բնադրող թռչուններ են։ Կերակրացանկը հիմնականում բաղկացած է սերմերից ու մրգերից։
Արաները հեշտությամբ վարժեցվում են և հարմարվում անազատ պայմաններին։ Կարող են ապրել 30-75 տարի։ Այս թռչուններին իրենց տներում պահել են դեռևս մինչկոլումբոսյան Ամերիկայի հնդկացիները և այսօր էլ, տնային պայմաններում պահվող արաների հաճախ կարելի է տեսնել։


== Դասակարգում ==
Ցեղն ընդգրկում է 16 տեսակ, որոնցից 7-ը անհետացած են.

Զինվորական արա (Ara ambiguus)
Կապտադեղին արա (Ara ararauna)
† Դոմինիկյան դեղնականաչ արա (Ara atwoodi)
† Վիրջինյան արա (Ara autocthones)
Կարմրականաչաթև արա (Ara chloropterus)
† Ճամայկայի շիկավուն արա (Ara erythrocephala)
Կապտակոկորդ արա (Ara glaucogularis)
† Ճամայկայի կարմիր արա (Ara gossei)
† Գվադելուպյան արա (Ara guadeloupensis)
Կարմիր արա (Ara macao)
† Մարտինիկյան արա (Ara martinica)
Փոքր զինվորական արա (Ara militaris)
Կարմրականջ արա (Ara rubrogenys)
Շագանակաճակատ արա (Ara severus)
† Կուբայական արա (Ara tricolor)Կախված դասակարգումից, տեսակների քանակը կարող է տատանվել և ցեղում կարող են ընդգրկվել մինչև 20 տեսակներ, այդ թվում.

Կապտաճակատ փոքրիկ արա (Ara nobilis)
Կարմրափոր արա (Ara manilata)
Դեղնապարանոց արա (Ara auricollis)
Լեռնային արա (Ara couloni)
Կարմրամեջք արա (Ara maracana)


== Ծանոթագրություններ ==
Աղոթքի ընկույզ

Աղոթքի ընկույզ (անգլ.՝ prayer nuts), X-XVI դարերում Հյուսիսային Եվրոպայում, մասնավորապես՝ Նիդերլանդներում մեծ տարածում ունեցող, փայտից պատրաստված մանրանկարչական արտադրանքի տեսակ։ Աղոթքի ընկույզը գնդաձև է, որպես կանոն՝ կազմված է միմյանց միացած երկու մասերից, ինչն այն նմանեցնում է ընկույզի կճեպին։ Մանրանկարները պատրաստվում էին տոսախից և պատկերում էին աստվածաշնչյան իրադարձություններ, հիմնականում՝ Հիսուս Քրիստոսի խաչելության հետ կապված տեսարաններ։


== Պատրաստում ==

Տոսախը փայտագրության լավ հանքանյութ է, չնայած բնափայտի այս տարատեսակի օգտագործումը սահմանափակված է արտադրանքի փոքր չափսերով։ Տոսախն ունի համաչափ կարծրություն, դիմացկուն է կոտրվածքների և ճեղքվածքերի նկատմամբ։ Աղոթքի ընկույզների մեծամասնությունը հենց տոսախից է պատրաստված, չնայած հանդիպում են նույնօրինակ արտադրանքներ՝ պատրաստված արծաթից և զարդարված էմալով։
Տոսախե մանրանկարների դետալավորման մակարդակը բացառիկ է. որոշ արտադրաքների վրա տեսանելի է այնպիսի մանրագույն դետալների տեքստուրան, ինչպիսիք են հրեշտակի թևերի փետուրները, վիշապի թեփուկները, հագուսի ձևվածքի հարդարումը և զարդերը։ Արտադրանքների դետալների առատության, ծավալայնության և փոքր չափսի պատճառով սովորական լուսանկարն ընդունակ չէ դրանք որակյալ դրոշմելու, և դրանց պատկերները հավաքում են համակարգչով՝ տարբեր ֆոկուսներով արված լուսանկարներից։

Արվեստաբանների գնահատմամբ՝ մեկ պատրաստի արտադրանքի պատրաստման վրա կարող էր ծախսվել մինչև 30 տարի ժամանակ, այսինքն՝ փաստացի, վարպետի ողջ կարիերան, եթե նա միայնակ աշխատեր։ Այդ իսկ պատճառով ընկույզները և նույն կատեգորիայի նմանատիպ մանրանկարչական արտադրանքները չափազանց թանկ էին, և միայն իրենց ժամանակի ամենաապահովված մարդիկ՝ արիստոկրատները և իշխող ընտանիքների ներկայացուցիչները կարող էին իրենց թույլ տալ գնել դրանք։ Աղոթքի ընկույզները ճոխության և սեփականատիրոջ կարգավիճակի խորհրդանիշն էին, ինչով էլ բացատրվում է այդ կատեգորիայի արտադրանքից մեզ հասած փոքր քանակով։ Հայտնի է, որ տոսախե մանրաքանդակներ ունեին Անգլիայի արքա Հենրի VIII-ը և նրա կին Եկատերինա Արագոնացին, Սրբազան Հռոմեական կայսրության կայսր Կառլ VI-ը և Բավարիայի հերցոգ Ալբերտ V-ը։ Որոշ արտադրանքներ ներառում են իրենց առաջին սեփականատերերի ինիցիալները կամ զինանշանները, ում համար որ պատրաստվել էին։
Հավանաբար, յուրաքանչյուր արտադրանքի վրա աշխատել է մի քանի վարպետ՝ իր օգնականների հետ, որոնցից յուրաքանչյուրը պատասխանատու էր աշխատանքի իր մասի համար։ բարձրաքանդակները պատրաստվում էին մի քանի մասերից, ապա մաիացվում և սոսնձվում էին փայտե հիմքի վրա։ դեպքերի մեծ մասում հեղինակների անունները հայտնի չեն. մեզ շատ քիչ հասած հասած անուններից մեկը Adam Dirksz Hinderduyn (1570—1640) է։


== Արտադրանքի այլ տեսակներ ==
Համրիչների գնդաձև կախազարդերը հանդիսանում են տոսախե մանրանկարչության ամենատարածված ձևը, սակայն հայտնի են նաև այդ նույն կատեգորիայի արտադրանքի այլ տարատեսակներ. դրանք, նախ և առաջ, եռապատկերները և երկթև սրբանկարներն են, ինչպես նաև մանրանկարչական փորագրմամբ դագաղները, արձանները և նույնիսկ օծանելիքի սրվակները։

		
		
		
		


== Ծանոթագրություններ ==


== Արտաքին հղումներ ==
Աղոթքի «ընկույզներ». փայտից պատրաստված միջնադարյան մանրանկարներ
The Ornate Carvings Hidden In Medieval Prayer Nuts
Carved wooden Prayer Nuts from 16th century
16th Century 'Prayer Nut' Hide Miniature Carvings Archived 2017-08-01 at the Wayback Machine.
The Prayer Nut
Տրևենցուոլո

Տրևենցուոլո (իտալերեն՝ Trevenzuolo), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 2431 մարդ։ Խտությունը կազմում է 94 մարդ/կմ²։ Տարածքը գրավում է 26,98 կմ²։ Փոստային ինդեքս՝ 37060։ Հեռախոսային կոդ՝ 045։
Սուրբ Մարիամ Մագդաղենացին հարգվում է որպես կոմունայի հովանավոր։ Տոնակատարությունը տեղի է ունենում ամեն տարի հուլիսի 22-ին։


== Ծանոթագրություններ ==
Մայրանուշ Գրիգորյան

Մայրանուշ Գրիգորի Գրիգորյան (փետրվարի 8, 1953(1953-02-08), Երևան, Հայկական ԽՍՀ, ԽՍՀՄ), հայ դերասանուհի։ Հայաստանի Հանրապետության վաստակավոր արտիստ (2017)։


== Կենսագրություն ==
Մայրանուշ Գրիգորյանը ծնվել է Երևանում։ Սովորել է Երևանի Եղիշե Չարենցի անվան միջնակարգ դպրոցում, 1971-1975 թվականներին՝ Երևանի գեղարվեստա-թատերական ինստիտուտում` Կիմ Արզումանյանի արվեստանոցում։ 1976 թվականից աշխատել է հեռուստաթատրոնում։


== Ներկայացումեր ==
«Քաղաքն արշալույսին»
«Խնձորի այգին»
«Ապտակ»
«Մեծամոր»
«Հովնան Խութեցին»
«Հիշիր վաղվա օրդ»
«Կարմիր ժամուց»
«Մատյան եղելություն»
«Քոչարը ներկայացնում է»
«Հող և գինի»
«Նահանջ տարի»


== Ֆիլմեր ==
«Աշնան արև», 1977
«Արևիկ», 1978
«Ձորի Միրոն», 1979
«Հարսնացուն Ջերմուկից», 1997
«Լռության սիմֆոնիա», 2001
«Մեծ պատմություն փոքր քաղաքում», 2006
«Շնորհակալություն, հայրիկ», 2014


== Հեռուստասերիալներ ==
«Երեկ, այսօր, վաղը»
«Վերվարածները ընտանիքում» - Գայան
«Դժբախտ երջանկություն»
«Որոգայթ»
«Ինչպես դառնալ միլիոնատեր»
«Վերկաց և քայլիր»
«Գեներալի աղջիկը»
«Երեք ընկեր»


== Պարգևներ ==
ՀՀ մշակույթի նախարարության «Գրիգոր Լուսավորիչ» մեդալ, 2013
Հայաստանի Հանրապետության վաստակավոր արտիստ, 2017


== Մեջբերումներ Մայրանուշ Գրիգորյանից ==


== Ծանոթագրություններ ==


== Արտաքին հղումներ ==
«Դուք ինձնից ծաղկավաճառ չեք ստանա». Մայրանուշ Գրիգորյան Archived 2022-02-11 at the Wayback Machine.
Վերնատուն, Մայրանուշ Գրիգորյան
Դիոդոտոս II

Դիոդոտոս II (հուն․՝ Διόδοτος Β, մոտ մ.թ.ա. 252 – մոտ մ.թ.ա. 223), Բակտրիայի երկրորդ թագավոր մոտ մ.թ.ա. 239-ից (կամ մ.թ.ա. 248-235)։ Դիոդոտյան դինաստիայից։ Դիոդոտոս I-ի որդին։ Սկզբում եղել է հոր գահակիցը, իսկ նրա մահից հետո դարձել է Բակտրիայի թագավոր։ 
«Դիոդոտոս I-ի մահից քիչ ժամանակ անց Արշակը խաղաղություն է հաստատում և դաշն կնքում նրա որդու հետ, որի անունը նույնպես Դիոդոտոս էր. որոշ ժամանակ անց նա կռվում է Սելևկոս ի դեմ, որը եկել էր պատժելու ապստամբներին, բայց նա գերակշռում էր. պարթևները տոնում էին այս օրը, ինչպես այն մեկը, որից սկսեց իր անկախությունը։» (Հուստին, XLI,4)
Դաշն է կնքել պարթևների առաջին թագավոր Արշակի հետ։ Մ.թ.ա. 235-ի ու 223-ի միջև գահընկեց է արվել Սողդիանայի սատրապ և իր խորթ եղբայր Եվտիդեմոս I-ի կողմից։


== Ծանոթագրություններ ==


== Արտաքին հղումներ ==
Բակտրիայի թագավորներ
(784) Պիկերինգա

(784) Պիկերինգա (անգլ.՝ Pickeringia), աստերոիդ աստերոիդների հիմնական գոտում։ Հայտնաբերվել է 1914 թվականի մարտի 20-ին Ջոել Մետկալֆի կողմից Վինչեստերում։
Միջին հեռավորությունը Արեգակից կազմում է 3,097285 ա. մ., առավելագույնը մոտենում է 2,3491 ա. մ. հեռավորության վրա և հեռանում 3,8454 ա. մ.։ Արեգակի շուրջ մեկ ամբողջական պտույտ է կատարում 1990,99 երկրային օրվա ընթացքում, իր ուղեծրով շարժվելով միջինում 0,180814 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(784) Պիկերինգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոյա

Սոյա (Glycine), պատկանում է բակլազգիների ընտանիքի խոտաբույսերի ցեղին։ Այն ունի մի քանի տասնյակ տեսակ։ Մշակության մեջ տարածված է թավոտ կամ մշակովի սոյա (G․ hispida կամ C․ max)։ Սոյան միամյա է։ Արմատն առանցքային է, թափանցում է մինչև 1,5-2,5 մ խորության։ Ցողունի բարձրությունը 0,2-2 մ է, տերևները եռմասնյա են, ծաղկաբույլը՝ ողկույզ, ծաղիկները՝ սպիտակ կամ բաց մանուշակագույն, պտուղը՝ ունդ, պարունակում է տարբեր գույնի (դեղին, կանաչ, սև, խայտաբղետ), ձևի (գնդաձև, ձվաձև) և մեծության 1-4 սերմ։ 1000 սերմի կշիռը 38—520 գ է։ Ջերմասեր, լուսասեր, խոնավասեր բույս է։ Աճում է բոլոր տիպի (բացի թթու, ճահճացած և ալկալի) հողերում։ Հողը պետք է պարարտացնել գոմաղբով, ֆոսֆորային պարարտանյութերով։ Ցանքից առաջ սերմերը վարակում են պալարաբակտերիաներով։ Բերքը հավաքում են սերմի համար՝ երբ տերևները թափվել են, ունդերը գորշացել, կանաչ զանգվածի համար՝ ծաղկման և ներքին ունդերի առաջացման փուլում։ Սոյան մշակվում է նաև եգիպտացորենի հետ համատեղ՝ մեջընդմեջ շարքերով կամ քառակուսաբնային եղանակով՝ յուրաքանչյուր բնում երկուական սերմ։
Սոյան հնագույն կուլտուրա է։ Մշակովի սոյայի հայրենիքը համարվում է Չինաստանը, որտեղ այն մշակել են մ․թ․ա. 5-6 հազար տարի առաջ։ Այստեղից տարածվել է սոյա բույսը մինչև Ասիայի երկրները։ Եվրոպա է բերվել 18-րդ դարի վերջում, ԱՄՆ՝ 19-րդ դարում, Ռուսաստան՝ 19-րդ դարի վերջում։ Մշակվում է ԽՍՀՄ-ում, ՌՍՖՍՀ-ում, Հեռավոր Արևելքում, Ուկրաինայում, Մոլդավիայում, Անդրկովկասում։ Մշակովի սոյան՝ պարենային, տեխնիկական, կերային և սիդերալ կուլտուրա է։ Հատիկը պարունակում է 24-45% սպիտակուց, 20-32% ածխաջրեր, 13-37% ճարպեր, վիտամիններ։ Սոյայի սպիտակուցը ամինաթթվային կազմով մոտ է կենդանական սպիտակուցին։ Հատիկը, ոչ հասուն ունդերն օգտագործվում են սննդի, մեջ, սոյայի ալյուրից պատրաստում են հրուշակեղեն։ Ձեթն օգտագործվում է մարգարինի և խտացրած ճարպի արտադրությունում, զտվածը՝ սննդի մեջ։ Սոյայի հատիկը հումք է շատ տեսակի արտադրանքների համար (արհեստական թել, պլաստմասսա, սոսինձ, լաքեր, ներկեր, օճառ և այլն)։ Սոյայի կանաչ զանգվածը, խոտը, խոտալյուրը, քուսպը օգտագործում են որպես կեր։
Հոլիվուդյան փառքի ծառուղի՝ հեռուստատեսության զարգացման գործում ներդրման համար դափնեկիրների ցանկ

Կինոյի վաստակավոր գործիչների ցանկ, ինչպես նաև ֆիլմի և մուլտֆիլմների հերոսների ցանկ, որոնց աստղերը գտնվում են Հոլիվուդյան փառքի ծառուղում։


== Ցանկ ==


=== Ա ===


=== Բ ===


=== Գ ===


=== Դ ===


=== Ժ-  Ի ===


=== Կ ===


=== Լ ===
Մ


=== Ն ===


=== Օ ===


=== Պ ===


=== Ռ ===


=== Ս ===


=== Տ ===


=== Ու ===


=== Ֆ ===


=== Խ/Հ ===


=== Ց — Չ ===


=== Շ ===
Վ


=== Է — Յա ===


== Տես նաև ==
Հոլիվուդյան փառքի ծառուղի՝ ձայնագրության արտադրության զարգացման համար դափնեկիրների ցանկ
Հոլիվուդյան փառքի ծառուղի՝ թատրոնի զարգացման գործում ներդրման համար դափնեկիրների ցանկ
Հոլիվուդյան փառքի ծառուղի՝ հեռուստատեսության զարգացման գործում ներդրման համար դափնեկիրների ցանկ
Հոլիվուդյան փառքի ծառուղի՝ կինոարտադրության զարգացման գործում ներդրման համար դափնեկիրների ցանկ


== Աղբյուրներ ==
Անունների ամբողջական ցանկ


== Ծանոթագրություններ ==


== Արտաքին հղումներ ==
Պաշտոնական կայքт
Փառքի ծառուղի Google maps-ում
Նովինի (գյուղ, Վլադիմիր-Վոլինի շրջան)

Անվան այլ կիրառումների համար տե՛ս՝ ՆովինիՆովինի (ուկրաիներեն՝ Новини), գյուղ Ուկրաինայի Վոլինի մարզի Վլադիմիր-Վոլինի շրջանում։
2001 թվականի տվյալներով Նովինի գյուղում բնակվում էր 111 մարդ։ Բնակավայրը զբաղեցնում է 2 կմ² տարածք։ Բնակչության խտությունը կազմում էր 0,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լայաշտի

Լայաշտի (ռուս.՝ Лаяшты, բաշկիրերեն՝ Лаяшты), գյուղ Ռուսաստանի, Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 438 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսեյկովո (գյուղ, Սաֆոնովսկի շրջան)

Ալեքսեյկովո (ռուս.՝ Алексейково), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)